CELEX: 62010TN0357
Language: bg
Date: 2010-08-27 00:00:00
Title: Дело T-357/10: Жалба, подадена на 27 август 2010 г. — Kraft Foods Schweiz/СХВП — Compañía Nacional de Chocolates (CORONA)

23.10.2010   
            
            
               BG
            
            
               Официален вестник на Европейския съюз
            
            
               C 288/56
            
         
      Жалба, подадена на 27 август 2010 г. — Kraft Foods Schweiz/СХВП — Compañía Nacional de Chocolates (CORONA)
      (Дело T-357/10)
      ()
      (2010/C 288/104)
      Език на жалбата: английски
      
         Страни
      
      
         Жалбоподател: Kraft Foods Schweiz Holding GmbH (Zug, Швейцария) (представители: P. Péters и T. de Haan, lawyers)
      
         Ответник: Служба за хармонизация във вътрешния пазар (марки, дизайни и модели)
      
         Друга страна в производството пред апелативния състав: Compañía Nacional de Chocolates SA (Medellín, Колумбия)
      
         Искания на жалбоподателя
      
      
                  —
               
               
                  да се отмени решението на четвърти апелативен състав на Службата за хармонизация във вътрешния пазар (марки, дизайни и модели) от 29 юни 2010 година по преписка R 696/2009-4 и
               
            
                  —
               
               
                  да се осъди ответникът да заплати съдебните разноски.
               
            
         Правни основания и основни доводи
      
      
         Заявител на марката на Общността: другата страна в производството пред апелативния състав
      
         Марка на Общността, предмет на спора: фигуративната марка „CORONA“ за стоки от клас 30
      
         Притежател на марката или знака, на която/който е направено позоваване в подкрепа на възражението: жалбоподателят
      
         Марка или знак, на която/който е направено позоваване в подкрепа на възражението: регистрация № 20671 в Естония на словната марка „KARUNA“ за стоки от клас 30; регистрация № M36592 в Латвия на словната марка „KARUNA“ за стоки от клас 30; регистрация № 28143 в Литва за словната марка „KARŪNA“ за стоки от клас 30
      
         Решение на отдела по споровете: уважава възражението.
      
         Решение на апелативния състав: отменя решението на отдела по споровете и отхвърля възражението.
      
         Изложени правни основания: нарушение на член 8, параграф 1, буква б) от Регламент № 207/2009 на Съвета, тъй като апелативният състав неправилно е изключил възможността да съществува вероятност от объркване; нарушение на член 8, параграф 5 от Регламент № 207/2009 на Съвета, тъй като апелативният състав е преценил неправилно, че марките не са сходни или идентични.